ดิฉันมีการตกขาวเป็น สีเขียว หลังจากอะไรแฟนมาได้3-4วันก่อนถึงจะมีการตกขาวเป็นสีเขียวค่ะไม่ค่อยมีอาการคัน หรือ ปวดท้องน้อยแต่มี กลิ่นเปรี้ยว แทนค่ะอยากจะรู้ว่ามันเป็น อันตรายไหม แล้วถ้าปล่อยไว้ จะเป็นเชื้อโรครุนแรงมากไหมค่ะถ้าไม่ไปพบแพทย์
สวัสดีค่ะ หากมีตกขาวมีกลิ่นเหม็นเปรี้ยวโดยที่ไม่มีอาการคันหรือแสบช่องคลอด ไม่มีปวดท้องน้อย ก็น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยนอกจากนี้แล้ว ก็อาจเกิดจากมีการติดเชื้อปรสิตในช่องคลอด ติดเชื้อหนองในแท้ หนองในเทียม มีมดลูกอักเสบ เป็นต้น ดังนั้น หากอาการเป็นต่อเนื่อง ไม่หายไป ก็ควรไปพบสูติ-นรีแพทย์เพื่อตรวจหาสาเหตุและรักษาค่ะหากเกิดจากการอักเสบของช่องคลอดจากเชื้อแบคทีเรีย การรักษา ก็คือควรหลีกเลี่ยงปัจจัยในการเกิด และอาจทานยาปฏิชีวนะฆ่าเชื้อ ซึ่งแพทย์จะเป็นผู้พิจารณาจ่ายยาให้ทานค่ะ